Johann Sebastian Bach (maler)

Johann Sebastian (Samuel) Bach den yngre (1748–1778) var en tysk tegner og maler i musikerfamilien Bach.

Bakgrunn og virke 
Bach var sønn av Carl Philipp Emanuel Bach og sønnesønn av sin mer berømte navnebror. 

Bach studerte blant annet hos Adam Friedrich Oeser i Leipzig. I mai 1773 flyttet han til Dresden og i februar 1776 til Hamburg der faren bodde.

I februar 1777 ble han rammet av en alvorlig sykdom mens han var på studiereise til Roma og døde der året etter.

Bach skapte framfor alt penseltegninger av idylliske landskaper, vanligvis med mennesker til å live opp scenene. Mot slutten av sitt liv konsentrerte han seg mer mot å framstille portretter og gjenskape historiske og mytologiske scener. Han laget også vignetter og illustrasjoner til verk av Gottlieb Wilhelm Rabener og Christian Felix Weiße.

Bach var en anerkjent kunstner i sin tid og berømte personligheter som Gotthold Ephraim Lessing satt for ham.

Større samlinger Bachs verk finnes i Coburg, Dresden, Hamburg, Leipzig og Wien.

Verk

Referanser

Litteratur 
 Anke Fröhlich: Zwischen Empfindsamkeit und Klassizismus, Der Zeichner und Landschaftsmaler Johann Sebastian Bach der Jüngere (1748–1778), Leipzig : Evang. Verlagsanst., 2007, ISBN 978-3-374-02464-3

Eksterne lenker 
 
 
 

Tyske malere